《叔固有惟恐阇黎饭后钟之句再用韵以解之》
明代·唐桂芳

古歙旧闻丞相里，海宁今拜丈人峰。肯教微利蚌持鹬，不使奇才蛇作龙。

万里星辰皆北拱，九重宫阙愿东封。如君合是青云器，好把功名上景钟。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。